
Reguli pentru vizitatori
Va rugam sa respectati urmatoarele reguli:

1. Accesul vizitatorilor în salon este permis după cum urmează:

a) 1 vizitator/pacient în saloanele cu un număr de cel mult 3 paturi, pacienţii putând fi vizitaţi doar pe rând;

b) 1 vizitator/pacient în saloanele cu un număr de 4 - 6 paturi, putând fi vizitaţi maximum doi pacienţi în acelaşi timp;

c) 1 vizitator/pacient în saloanele cu un număr mai mare de 6 paturi, putând fi vizitaţi maximum trei pacienţi în acelaşi timp.

d) în cazul pacienţilor în stare terminală, cu excepţia celor internaţi în secţiile/compartimentele ATI, aparţinătorii au dreptul de a vizita pacientul zilnic, indiferent de oră.

1.2. Vizitarea pacienţilor în secţiile/compartimentele de terapie intensivă este 
permisă zilnic cu respectarea următoarelor condiţii de acces:

a) 1 vizitator/pacient/ saloanele cu cel mult 4 paturi, pacienţii putând fi vizitaţi doar pe rând;

b) 1 vizitator/pacient in saloanele cu peste 4 paturi, putând fi vizitaţi maximum 2 pacienţi în acelaşi timp;


2. Durata vizitei - este limitată la 30 de minute, cu excepţia secţiilor/compartimentelor ATI durata vizitei este de maximum 10 minute


3. Reguli vizitatori:

a) Este permisa vizita unui singur apartinator/pacient.

b) Se va purta echipament de protecţie adaptat în funcţie de gradul de risc al secţiei. Echipamentul de protecţie va fi asigurat în mod gratuit de către unitatea sanitară;

c) Se vor respecta instrucţiunile personalului unităţii sanitare privind măsurile interne de prevenire a transmiterii infecţiilor.

d) Este strict interzis vizitatorilor ca pe perioada vizitei să filmeze sau să fotografieze pacientul fără acordul expres al acestuia.

Reguli specifice vizitei in Sectiile ATI:

a) Pe toată durata vizitei, persoana vizitatoare va fi însoţită de personal al secţiei/compartimentului;

b) contactul fizic cu pacientul este permis numai cu acordul şi sub supravegherea asistentei medicale sau medicului ATI şi trebuie să fie scurt şi după o prealabilă dezinfecţie suplimentară a mâinilor vizitatorului.

c) În secţiile/compartimentele ATI, accesul vizitatorilor într-un salon în cursul intervalelor orare zilnice aprobate poate fi suspendat pe durata efectuării oricăror manevre, tehnici sau tratamente care necesită prezenţa unui medic ATI şi a cel puţin unei asistente ATI.


4. Nu este permis accesul vizitatorilor:

a) care prezintă semne clinice de infecţii acute;

b) aflaţi în stare de ebrietate sau aflaţi sub influenţa unor substanţe halucinogene.

